Artur Orlov

Artur Valerjevitš Orlov (Артур Валерьевич Орлов, sündinud 16. märtsil 1989 Kizneris, Udmurdi ANSV) on Vene sõjaväelane, major, tankipataljoni ülem. Osaleja Venemaa invasioonis Ukrainasse. Venemaa Föderatsiooni kangelane (2022). 14. septembril 2024 nimetas Venemaa president Vladimir Putin ta ülevenemaalise võimutruu noorsooliikumise "Esimeste liikumine" juhatuse esimeheks.

 Elulugu 
Sündis Kizneri külas tööliste peres. 2010. aastal lõpetas Kaasani kõrgema tankikooli. 2010-2015 oli Tšeljabinski oblastis paiknenud tankiüksuse rühmaülem. Osales 2014-2015 välitreeningu võistlusel “Tankibiatlon”, saavutas Kesksõjaväeringkonna tankimeeskondade seas esikoha ja ülevenemaalisel etapil kolmanda koha. 

2016. aastal osales Vene armee koosseisus lahingutegevuses Süürias. 29. septembril 2016 nimetati 1. tankipolgu ülema asetäitjaks,https://web.archive.org/web/20210525180631/http://ric.mil.ru/upload/site173/WSFNxiECrV.pdf 2017. aastal nimetati tankipolgu ülemaks. 2022. aastast osales tankipataljoni ülemana Venemaa kallaletungis Ukrainale. 2022. aastal osales lahingutegevuses Popasna linna juures Luhanski oblastis ja sai Venemaa Föderatsiooni kangelaseks. 2023. aastal omandas Vene Föderatsiooni Relvajõudude Sõjaväeakadeemia juures magistrikraadi sõjaväeüksuste juhtimise alal.https://www.kommersant.ru/doc/7128682 

2023. aastal sai temast Vene Föderatsiooni Relvajõudude Ühendakadeemia maaväe sõjalise haridus- ja teaduskeskuse väejuhtimise ja staabiteenistuse 3. osakonna õpetaja ning 2024. aastal juhtis ta keskuse teadusosakonda.https://aif.ru/politics/russia/predsedatelem-pravleniya-dvizhenie-pervyh-stal-geroy-rossii-artur-orlov 

Osales Putini 1. märtsist 2024 käivitatud "uue Venemaa eliidi loomise" programmis "Kangelaste aeg" («Время героев»). 14. septembril 2024 nimetas Putin ta ülevenemaalise võimutruu noorsooliikumise "Esimeste liikumine" juhatuse esimeheks.https://meduza.io/news/2024/09/15/rossiyskoe-detskoe-dvizhenie-pervyh-vozglavil-artur-orlov-voevavshiy-v-sirii-i-ukraine

 Viited 

Kategooria:Venemaa sõjaväelased
Kategooria:Sündinud 1989